Poznámky  konsolidovanej účtovnej závierky  zostavenej k 31. decembru 2025 za konsolidovaný celok obce Jablonica

Poznámky konsolidovanej účtovnej závierky obce Jablonica
zostavenej k 31. decembru 2025 

I.      VŠEOBECNÉ ÚDAJE

Identifikačné údaje konsolidujúcej  účtovnej jednotky
Obec Jablonica
Trnavská 801
Jablonica,  906 32
IČO: 00309583
Obec Jablonica (v ďalšom texte len „Obec“) bola založená v roku 1990 zákonom č. 369/1990 Zb. o obecnom zriadení. 

Identifikačné údaje konsolidovaných účtovných jednotiek

Obec má v zriaďovateľskej pôsobnosti 1 rozpočtovú organizáciu, a to Základnú školu Jablonica. 
	Názov konsolidovanej účtovnej jednotky
	Sídlo konsolidovanej účtovnej jednotky

	Základná škola Jablonica
	Školská 1, 906 32 Jablonica

	Obecný podnik Jablonica s.r.o.
	Nádražná 270, 906 32 Jablonica


Konsolidovaný celok Obce sa v roku 2025 oproti minulým účtovným obdobiam nezmenil.

V konsolidovanom celku obce bola v minulosti aj obchodná spoločnosť, Obecný podnik Jablonica s.r.o, ktorý obec založila a je jediným spoločníkom. Obecný podnik Jablonica v roku 2024 ukončil svoju ekonomickú činnosť a zároveň bol na túto obchodnú spoločnosť vyhlásený konkurz.
Prehľad o účtovných jednotkách konsolidovaného celku je uvedený v prílohe,  v tabuľkovej časti Údaje o konsolidovanom celku. 

Konsolidovaná účtovná závierka konsolidovaného celku Obce k 31. decembru 2025 je zostavená ako riadna konsolidovaná účtovná závierka podľa zákona č. 431/2002 Z. z. o účtovníctve v znení neskorších predpisov, za účtovné obdobie od 1. januára 2025 do 31. decembra 2025. 
Obec je súčasťou súhrnného celku verejnej správy Slovenskej republiky.

Informácie o vedúcich predstaviteľoch a o zamestnancoch konsolidovaného celku
Starosta obce: 

           Ing. Silvester Nestarec 
Zástupca starostu:

Mgr. Eva Kosová
Priemerný počet zamestnancov konsolidovaného celku Obce bol v roku 2025 45,85 z toho 2 vedúci zamestnanci (v roku 2024 bol priemerný počet zamestnancov 44,5 z toho 2 vedúci zamestnanci).
Informácia o splnení predpokladu nepretržitého pokračovania v činnosti účtovnej jednotky  

Konsolidovaná účtovná závierka Obce bola zostavená za predpokladu nepretržitého trvania  činnosti v súlade so zákonom o účtovníctve a nadväzujúcimi právnymi predpismi.

Zmeny účtovných metód a účtovných zásad

Účtovné metódy a všeobecné účtovné zásady boli účtovnými jednotkami konsolidovaného celku konzistentne aplikované.  
Spôsob ocenenia jednotlivých zložiek

Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). O zľave z ceny, ktorú poskytol dodávateľ k majetku sa následne zníži obstarávacia cena predmetného majetku.
Dlhodobý majetok vytvorený vlastnou činnosťou sa oceňuje vlastnými nákladmi. Za vlastné náklady s a považujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu 
alebo inú činnosť. Majetok vytvorený vlastnou činnosťou by sa ocenil reálnou hodnotou v prípade, ak by vlastné náklady boli vyššie ako reálna hodnota tohto majetku.
Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa reálnou hodnotou. Dlhodobý nehmotný a hmotný majetok obstaraný iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reálnou hodnotou. 
Predpokladaná doba používania, metóda odpisovania a odpisová sadzba sú uvedené v nasledujúcej tabuľke:
	Odpisová skupina
	Predpokladaná doba 

používania v rokoch 
	Ročná odpisová sadzba

v %

	0
	4
	1/4

	1
	8
	1/8

	2
	12
	1/12

	3, 4
	20
	1/20

	5,6
	60
	1/60


Cenné papiere a podiely sa oceňujú pri ich nadobudnutí obstarávacími cenami, 
t.j. vrátane nákladov súvisiacich s obstaraním. 

Zásoby nakupované sa oceňujú obstarávacou cenou, ktorá zahrňuje cenu 
obstarania a náklady súvisiace s obstaraním (clo, prepravu, poistné, provízie a pod.) znížené o zľavy z ceny. 
Zásoby vytvorené vlastnou činnosťou sa oceňujú vlastnými nákladmi. Vlastné náklady sú priame náklady (priamy materiál, priame mzdy a ostatné priame 
náklady) a časť nepriamych nákladov bezprostredne súvisiacich s vytvorením zásob vlastnou činnosťou (výrobná réžia). Výrobná réžia sa do vlastných nákladov zahrňuje v závislosti od stupňa rozpracovanosti týchto zásob. 

Zásoby nadobudnuté bezodplatne (darovaním a delimitáciou), prebytky zásob, odpad a zvyškové produkty  sa oceňujú reálnou hodnotou.
Novozistené zásoby pri inventarizácii sa oceňujú reálnou hodnotou.

Pohľadávky pri ich vzniku sa oceňujú menovitou hodnotou. Pohľadávky pri odplatnom nadobudnutí sa oceňujú obstarávacou cenou, t.j. vrátane nákladov 
súvisiacich s obstaraním. Toto ocenenie sa znižuje o pochybné,  nedobytným pohľadávky a o pohľadávky, pri ktorých existuje riziko nevymožiteľnosti.

Peňažné prostriedky a ceniny sa oceňujú menovitou hodnotou.

Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku.

Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou. 

Účty časového rozlíšenia aktív a pasív sú vykázané vo výške, ktorá je potrebná 
na dodržanie zásady vecnej a časovej súvislosti s účtovným obdobím.

Bežný transfer 

· prijatý od cudzích subjektov - sa zúčtuje do výnosov vo vecnej a časovej súvislosti s nákladmi 

· poskytnutý cudzím subjektom - sa zúčtuje do nákladov po splnení podmienok 

Kapitálový transfer 

· prijatý od cudzích subjektov - sa zúčtuje do výnosov vo vecnej a časovej súvislosti s nákladmi (napr. s odpismi, s opravnou položkou, so zostatkovou hodnotou vyradeného dlhodobého majetku). 

· poskytnutý cudzím subjektom - sa zúčtuje do nákladov po splnení podmienok. 

II.    INFORMÁCIE O METÓDACH A POSTUPOCH KONSOLIDÁCIE

Konsolidovaná účtovná závierka Obce Jablonica bola zostavená v súlade so zákonom č. 431/2002 Z. z. o účtovníctve v znení neskorších predpisov a v súlade s Opatrením Ministerstva financií Slovenskej republiky  zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.
V rámci konsolidácie konsolidovaného celku obce Jablonica boli eliminované vzájomné pohľadávky, záväzky, náklady a výnosy, bola vykonaná konsolidácia kapitálu.
Zahrnutie konsolidovaných účtovných jednotiek do konsolidovanej účtovnej závierky

	Názov resp. obchodné meno 

konsolidovanej účtovnej jednotky
	Metóda 

úplnej konsolidácie
	Metóda 

podielovej konsolidácie
	Metóda 

vlastného imania

	Obec Jablonica
	Áno
	
	

	Základná škola Jablonica
	Áno
	
	


Pri dcérskych účtovných jednotkách bola použitá metóda úplnej konsolidácie. Obecný podnik Jablonica s.r.o. v roku 2025 ukončil svoju ekonomickú činnosť a zároveň bol na túto obchodnú spoločnosť vyhlásený konkurz. Z tohto dôvodu bol Obecný podnik Jablonica s.r.o. odkonsolidovaný.
V roku 2025, rovnako ako v predchádzajúcich účtovných obdobiach, sa medzi účtovnými jednotkami konsolidovaného celku Obce neuskutočnil nákup, resp. predaj majetku. Preto nebolo potrebné vykonať konsolidáciu medzivýsledku.
III.    INFORMÁCIE O ÚDAJOCH AKTÍV A PASÍV 
Dlhodobý nehmotný majetok a dlhodobý hmotný majetok

Prehľad pohybu dlhodobého nehmotného a dlhodobého hmotného majetku od 1. januára 2025 do 31. decembra 2025 je uvedený v prílohe, v tabuľkovej časti Prehľad o pohybe dlhodobého majetku. Významným prírastkom na účte 021 bolo zaradenie kanalizácie III etapa (2 136 161,06 eur) a zaradenie rekonštrukcie MK (654 997,6).
Na nehnuteľný majetok, nadstavba a prístavba zdravotného strediska, 6 nájomných bytov bolo zriadené záložné právo v prospech Ministerstva výstavby a regionálneho ozvoja SR a v prospech ŠFRB. 
	Predmet záložného práva 
	Účel
	Suma
	Záložné právo v prospech

	Nadstavba a prístavba zdrav. strediska – 6 nájomných bytov


	Úver ŠFRB 


	332 752,44
(1,5 násobok poskytnutého úveru) 
	Štátneho fondu rozvoja bývania Bratislava, Ministerstva výstavby a regionálneho rozvoja SR Bratislava

	Bytový dom A a B – 16 nájomných bytov 


	Úver ŠFRB 


	770 000,-
(1,5 násobok poskytnutého úveru) 
	Štátneho fondu rozvoja bývania Bratislava, Ministerstva výstavby a regionálneho rozvoja SR Bratislava


Majetok obce je poistený nasledovným spôsobom:
	Druh poisteného majetku 
	Spôsob poistenia, hodnota poisteného majetku 

	Dopravné prostriedky - autá obce 
	PZP

	Dopravný prostriedok - auta PO Tatra 
	PZP 

	Dopravný prostriedok - auta PO Peugeot Boxer 
	PZP 

	Dopravný prostriedok - auta PO Iveco Daily 
	PZP 

	Dopravný prostriedok - prívesný vozík PO 
	PZP 

	Budova ZS a byty 
	poistenie majetku do výšky 4 576 836,15 €

a vandalizmus 10 000 €

	Bytový dom A a B - byty
	poistenie majetku do výšky 1 743 357,72 €

a vandalizmus 5 000 €, poškodenie skla 3 000 €,

	Viacúčelové ihrisko ZŠ
	Živelné riziká , pád lietadla, blesk do výšky 86 546,61 €, zariadenia 16 596,96 € 

	Ostatný hmotný majetok obce 
	poistenie majetku do výšky 2 522 100,40 € a zodpovednosť za škodu do výšky 33 193,92 

	Budova autobusovej čakárne 
	vandalizmus do výšky 6 639 €. 

	Zberný dvor - traktor a príves 
	PZP 

	Zberný dvor - hákový nakladač 
	PZP 

	Cyklo prístrešky 
	Vandalizmus, živel do výšky 9 054,70 € 

	RO-Zetor, MAN, Peugeot
	PZP

	Kanalizácia II etapa
	Poistenie majetku do výšky 2 097 000 €


Dlhodobý finančný majetok

Prehľad dlhodobého finančného majetku konsolidovaného celku od 1. januára 2025 do                        31. decembra 2025 je uvedený je uvedený v tabuľkovej časti Prehľad o pohybe dlhodobého majetku.

V rámci dlhodobého finančného  majetku vykazuje konsolidovaný celok obce Jablonica cenné papiere, akcie v Bratislavskej vodárenskej spoločnosti a.s. Voči týmto cenným papierom nebola tvorená opravná položka. 
Pohľadávky

Vývoj opravných položiek k pohľadávkam ako aj rozdelenie pohľadávok podľa splatnosti sú uvedené v tabuľkovej časti.
Najvýznamnejšou položkou pohľadávok sú pohľadávky z daňových a nedaňových príjmov obce.
Finančný majetok
Ako finančný majetok sú vykázané peniaze v pokladnici a účty v bankách. Účtami v bankách môžu účtovné jednotky konsolidovaného celku voľne disponovať.
Časové rozlíšenie aktív

Prehľad významných položiek časového rozlíšenia aktív konsolidovaného celku Obce je uvedený 2025 je uvedený v tabuľkovej časti.
Vlastné imanie

Prehľad vlastného imania konsolidovaného celku od 1. januára 2025 do 31. decembra 2025 je uvedený v tabuľkovej časti. 
Rezervy
Prehľad pohybu rezerv tvorených účtovnými jednotkami konsolidovaného celku od 1. januára 2025 do 31. decembra 2025 je uvedený v tabuľkovej časti. Predpokladaný rok použitia rezervy vytvorenej na overenie účtovnej závierky audítorom je rok 2026.
Záväzky
Prehľad záväzkov podľa splatnosti je uvedený v tabuľkovej časti.
Významnou položkou dlhodobých záväzkov sú prijaté úvery zo Štátneho fondu rozvoja bývania. Úvery zo Štátneho fondu rozvoja bývania boli prijaté:
· na Bytový dom A a B – 16 nájomných bytov má splatnosť do 3/2059 .
· na Nadstavba a prístavba zdrav. strediska – 6 nájomných bytov so splatnosťou do 10/2038

Bankové úvery a ostatné prijaté návratné finančné výpomoci
Prehľad o bankových úveroch konsolidovaného celku Obce k 31.12.2025 s uvedením podrobných informácií je uvedený v tabuľkovej časti. Úvery, ktoré konsolidovaný celok k 31. decembru 2025 vykazuje sú záväzky obce Jablonica. Bankový úver je zabezpečený blankozmenkou.
V roku 2015 obec prijala na rekonštrukciu verejného osvetlenia v obci úver . OZ dňa 16.1.2015, uznesením č. 5/2015 schválilo úver v max. výške do 170 000,00 €. Zmluva o úvere č. 72/AU/15 so Slovenskou sporiteľňou, a.s. bola podpísaná 16.3.2015 na výšku úveru 170 000,00 €, so splatnosťou na desať rokov k 25.9.2025. Úver bol vyčerpaný vo výške 159991,39 €. Zostatok nesplateného úveru k 31.12.2024 bol vo výške 2 704,39 €, v roku 2025 bol úver splatený.

Časové rozlíšenie pasív
Prehľad významných položiek časového rozlíšenia pasív konsolidovaného celku je uvedený v  tabuľkovej časti. 
Výnosy
Prehľad o daňových výnosov samosprávy:

v eur

	
	31.12.2025
	31.12.2024

	Poukázaný podiel na dani z príjmov zo štátneho rozpočtu
	748 775,08
	902 707,37

	Dane za špecifické služby - za psa
	1 710,00
	1 726,00

	Daň z nehnuteľností 
	165 949,50
	165 475,71

	Ostatné daňové výnosy
	12 570,06
	13 057,83

	Daňové výnosy samosprávy spolu 
	929 004,64 
	                  1 082 966,91 


Iné aktíva a iné pasíva
Obec očakáva plnenie zo zmluvy o poskytnutí nenávratného finančného príspevku s Ministerstvom životného prostredia SR v hodnote 170 287,82 €, pričom predmetom zmluvy je Kanalizácia III etapa.
Nehnuteľné pamiatky:
Obec má vo vlastníctve kultúrnu pamiatku - Park – vedený na účte 031 – pozemky, o výmere 25 308 m2, v hodnote 5 820,84 € a na účte 029 - ostatný DHM v hodnote 167 205,19 €. Zapísaný v registri národných kultúrnych pamiatok. 
Skutočnosti, ktoré nastali po dni, ku ktorému sa zostavuje konsolidovaná účtovná závierka, do dňa jej zostavenia
Po 31. decembri 2025 nenastali také́ udalosti, ktoré́ by si vyžadovali zverejnenie alebo vykázanie v účtovnej závierke za rok 2025. 

